Publication: Magyar Közlöny
Issue: MK-2005-88 (Year: 2005, Number: 88)
Era: 2004-2010
Section: (1993. évi LV. törvény 5. §)
Paragraph Index: 1420

(1993. évi LV. törvény 5. §) Visszahonosítását az a Magyarországon lakóhellyel rendelkezõ külföldi személy (1993. évi LV. törvény 23. §) kérheti, aki már volt magyar állampolgár, de állampolgárságát elvesztette, ha · büntetlen elõéletû · magyarországi lakása és megélhetése biztosított, · a visszahonosítás nem sérti a Magyar Köztársaság érdekeit. Egyéb tudnivalók: · A kérelemhez eredeti anyakönyvi kivonatokat – beleértve a külföldi kivonatokat is – kell csatolni. Ezeket a Belügyminisztérium állampolgársági ügyekben eljáró szerve nem vonja be. A külföldön történt anyakönyvi események honosítást követõ hazai anyakönyvezéséhez azonban hiteles fénymásolat is mellékelhetõ. · Az idegen nyelvû okiratokat – nemzetközi szerzõdés eltérõ rendelkezése hiányában – hiteles magyar nyelvû fordítással kell a kérelemhez mellékelni. · A kérelem elbírálását elõsegíti, ha csatolja a bevándorlását vagy letelepedését engedélyezõ, illetve a menekültkénti elismerésérõl szóló határozat, továbbá EGT tartózkodási engedélyének másolatát. · Kedvezményes honosítás esetén a kérelem elbírálását elõsegíti, ha csatolja felmenõi egykori magyar állampolgárságát valószínûsítõ okiratot (pl. állami anyakönyvbõl kiállított okmány). · Magyar állampolgár által örökbefogadott kérelmezõ esetében a magyar gyámhatóság által hozott jogerõs határozat alapján kérhetõ kedvezményes honosítás.

Source: https://magyarkozlony.hu/hivatalos-lapok/ff52033e1059d895c723ddbcff72a8ea49ba3f5b/dokumentumok/27717a7ce63bda9b8ce8c9d85ce957eef4e50daf/letoltes